Gandia es posiciona com a destinació LGTBI-friendly
02 juny 2021

## Gandia es posiciona com a destinació LGTBI-friendly02 juny 2021Última actualització: 02 juny 2021

![](../gestion/img/6682f95928f3b6d4052b5e5327f46467d0b303c8282927c47d094b73e39dd70f.jpg)  
  

El regidor de Turisme, Vicent Mascarell ha comparegut aquest matí en roda de premsa al costat de les lletres de 'Gandia' situades a la sorra de la platja per explicar que amb motiu del mes de l'Orgull, aquestes han estat pintades amb els colors del col·lectiu LGTBI.

"_Amb aquesta acció pretenem transmetre el compromís que té la ciutat amb la diversitat. Hi ha tota una estratègia establerta des del departament de Turisme per continuar treballant com destina **LGTBI-friendly**, un turisme que busca espais on la tolerància i la diversitat es visquen amb normalitat_" va declarar Mascarell qui afegia que "_augmentarem la presència de Gandia en determinats espais, fires internacionals i xarxes socials amb la finalitat d'atreure aquest públic a la nostra ciutat que es caracteritza per tenir unes característiques i una forma de viure el turisme que quadren molt bé amb la nostra ciutat i l'estratègia turística que hem posat en marxa des de la passada legislatura_".